แรงซื้อหุ้น ICT หนุน SET ปิดบวก 1 จุด หลังปลดล็อกปม 5G ฟากโบรกฯแนะติดตามบจ.ประกาศงบปี 62
แรงซื้อหุ้น ICT หนุน SET ปิดบวก 1 จุด หลังปลดล็อกปม 5G ฟากโบรกฯแนะติดตามบจ.ประกาศงบปี 62
แรงซื้อหุ้น ICT หนุน SET ปิดบวก 1 จุด หลังปลดล็อกปม 5G ฟากโบรกฯแนะติดตามบจ.ประกาศงบปี 62
17 ก.พ. 2563

ผู้สื่อข่าวรายงานว่า ดัชนีปิดวันนี้ที่ระดับ 1,527.25 จุด เพิ่มขึ้น 0.95 จุด (+0.06%) มูลค่าการซื้อขาย 52,494.10 ล้านบาท
10 หุ้นดันดัชนีวันนี้

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ รับแรงหนุนจากหุ้นในกลุ่ม ICT หลังจากปลดล็อคประเด็นคลื่น 5G จากผลการประมูลออกมาไม่ได้แย่อย่างที่ตลาดกังวล ทำให้มีแรงซื้อกลับเข้ามา โดยมีหุ้น ADVANC และ INTUCH ขึ้นนำตลาดฯ อีกทั้งยังได้แรงหนุนจากหุ้นกลุ่มพลังงานจากคาดผลประกอบการน่าจะออกมาดี และค่าการกลั่นมีแนวโน้มเป็นบวกด้วย แต่ตลาดฯก็ได้รับแรงถ่วงจากหุ้นในกลุ่มไฟแนนซ์
ทั้งนี้ จะเห็นได้ว่าวันนี้มีแรงซื้อหุ้นกลับจากกลุ่มเฮดจ์ฟันด์หลังจากจีนมีมาตรการผ่อนคลายทางการเงิน และยังได้นโยบายการคลังสนับสนุนอีก รวมถึงราคาน้ำมันก็ฟื้นตัวกลับขึ้นมาจากการเก็งผลการหารือระหว่างกลุ่มโอเปกและรัสเซีย
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบสลับกัน พร้อมให้ติดตาม FTSE Rebalance จะประกาศ 21 ก.พ.นี้ และติดตามการทยอยประกาศผลประกอบการของบริษัทจดทะเบียนต่อไป
ส่วนแนวโน้มการลงทุนในวันพรุ่งนี้ (18 ก.พ.) นายกรภัทร กล่าวว่า ตลาดฯคงจะสร้างฐานเพื่อฟื้นตัว โดยมีแนวรับ 1,520-1,517 จุด ส่วนแนวต้าน 1,545 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           
BAM มูลค่าการซื้อขาย 9,851.60 ล้านบาท  ปิดที่ 27.75 บาท  ลดลง  3.75 บาท
ADVANC มูลค่าการซื้อขาย 3,096.22 ล้านบาท ปิดที่  214.00 บาท เพิ่มขึ้น 10.00 บาท
GPSC มูลค่าการซื้อขาย 1,841.04 ล้านบาท  ปิดที่ 76.75 บาท เพิ่มขึ้น  2.50 บาท
AOT มูลค่าการซื้อขาย 1,712.92 ล้านบาท  ปิดที่ 70.00 บาท ราคาไม่เปลี่ยนแปลง
INTUCH มูลค่าการซื้อขาย 1,602.88 ล้านบาท  ปิดที่ 57.00 บาท เพิ่มขึ้น 2.00 บาท